CELEX: 32017D2430
Language: el
Date: 2017-12-08 00:00:00
Title: Απόφαση (ΚΕΠΠΑ) 2017/2430 της Επιτροπής Πολιτικής και Ασφάλειας, της 8ης Δεκεμβρίου 2017, σχετικά με τον διορισμό του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/2/2017)

23.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 344/9
            
         ΑΠΌΦΑΣΗ (ΚΕΠΠΑ) 2017/2430 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 8ης Δεκεμβρίου 2017
   σχετικά με τον διορισμό του αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/2/2017)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2005/889/ΚΕΠΠΑ του Συμβουλίου (1), της 12ης Δεκεμβρίου 2005, σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah), και ιδίως το άρθρο 10 παράγραφος 1,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 10 παράγραφος 1 της κοινής δράσης 2005/889/ΚΕΠΠΑ του Συμβουλίου, της 12ης Δεκεμβρίου 2005, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EUBAM Rafah), συμπεριλαμβανομένης της απόφασης διορισμού του Αρχηγού αποστολής.
            
         
               (2)
            
            
               Στις 7 Ιουλίου 2015, η ΕΠΑ εξέδωσε την απόφαση EU BAM Rafah/1/2015 (2) με την οποία η κα Natalina CEA διοριζόταν Αρχηγός αποστολής της EU BAM Rafah για το χρονικό διάστημα από την 1η Ιουλίου 2015 έως τις 30 Ιουνίου 2016
            
         
               (3)
            
            
               Στις 4 Ιουλίου 2017 το Συμβούλιο εξέδωσε την απόφαση (ΚΕΠΠΑ) 2017/1193 (3) παρέτεινε τη διάρκεια της EUBAM Rafah έως τις 30 Ιουνίου 2018.
            
         
               (4)
            
            
               Στις 11 Ιουλίου 2017, η ΕΠΑ εξέδωσε την απόφαση EU BAM Rafah/1/2017 (4) για την παράταση της εντολής της κα Natalina CEA ως Αρχηγού αποστολής της EU BAM Rafah για την περίοδο έως τις 30 Ιουνίου 2018.
            
         
               (5)
            
            
               Την 1η Δεκεμβρίου 2017, ο Ύπατος Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε το διορισμό του κ. Günther FREISLEBEN ως αρχηγού αποστολής της EU BAM Rafah στη θέση της κας Natalina CEA από τις 4 Δεκεμβρίου 2017 έως τις 30 Ιουνίου 2018,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Günther FREISLEBEN διορίζεται αρχηγός της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EUBAM Rafah), για την περίοδο από 4 Δεκεμβρίου 2017 έως τις 30 Ιουνίου 2018.
   Άρθρο 2
   Η απόφαση EU BAM Rafah/1/2017 της Επιτροπής Πολιτικής και Ασφάλειας καταργείται.
   Άρθρο 3
   Η παρούσα απόφαση αρχίζει να ισχύει από την ημερομηνία έκδοσής της.
   Εφαρμόζεται από τις 4 Δεκεμβρίου 2017.
   
      Βρυξέλλες, 8 Δεκεμβρίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 327 της 14.12.2005, σ. 28.
   
      (2)  Απόφαση (ΚΕΠΠΑ) 2015/1128 της Επιτροπής Πολιτικής και Ασφάλειας, της 7ης Ιουλίου 2015, σχετικά με τον διορισμό του Αρχηγού αποστολής της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2015) (ΕΕ L 184 της 11.7.2015, σ. 16).
   
      (3)  Απόφαση (ΚΕΠΠΑ) 2017/1193 του Συμβουλίου, της 4ης Ιουλίου 2017, με θέμα την τροποποίηση της κοινής δράσης 2005/889/ΚΕΠΠΑ σχετικά με την ίδρυση αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (ΕΕ L 172, της 5.7.2017, σ. 12).
   
      (4)  Απόφαση (ΚΕΠΠΑ) 2017/1280 της Eπιτροπής Πολιτικής και Ασφάλειας, της 11ης Ιουλίου 2017, για την παράταση της θητείας του αρχηγού της αποστολής συνοριακής συνδρομής της Ευρωπαϊκής Ένωσης για το σημείο διέλευσης της Ράφα (EU BAM Rafah) (EU BAM Rafah/1/2017) (ΕΕ L 184 της 15.7.2017, σ. 63).